CELEX: 62019TN0038
Language: hu
Date: 2019-01-21 00:00:00
Title: T-38/19. sz. ügy: 2019 január 21-én benyújtott kereset – Portugál Köztársaság kontra Bizottság

18.3.2019   
            
            
               HU
            
            
               Az Európai Unió Hivatalos Lapja
            
            
               C 103/51
            
         
      2019 január 21-én benyújtott kereset – Portugál Köztársaság kontra Bizottság
      (T-38/19. sz. ügy)
      (2019/C 103/67)
      Az eljárás nyelve: portugál
      
         Felek
      
      
         Felperes: Portugál Köztársaság (képviselők: Luis Inez Fernandes, P. Barros da Costa, P. Estêvão és J. Saraiva de Almeida meghatalmazottak)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2018 november 16-i, 2018. november 19-én közölt C(2018) 7424 bizottsági végrehajtási határozatot (1) abban a részében, amelyben az kizár az Európai Unió általi finanszírozásból a Portugál Köztársaság által a 2014–2016. gazdasági években a kölcsönös megfeleltetés keretében teljesített kiadásokra vonatkozó 8 703 417,29 euró összeget,
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két elsődleges és egy másodlagos jogalapra hivatkozik.
      Első jogalap: téves jogalkalmazás azon következtetés okán, hogy a portugál rendszer túl engedékeny – a 73/2009/EK rendelet (2) 24. cikkének megsértése, valamint az 1122/2009/EK rendelet (3) 54. cikke (1) bekezdése c) pontja második albekezdésének és 71. cikkének megsértése
      Második jogalap:
      
                  1)
               
               
                  „a pénzügyi korrekció számítása” – téves jogalkalmazás, a bizalomvédelem elvének megsértése és az arányosság elvének, valamint az 1306/2013/EU rendelet 52. cikkének megsértése
               
            
                  2)
               
               
                  az arányosság elvének megsértése.
               
            Másodlagos jogalap:
      Átlagszankció és a C(2015) 3675 bizottsági dokumentum technikai pontatlansága (A.5 melléklet) – téves jogalkalmazás és az arányosság elvének megsértése
      
         (1)  Az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2018 november 16-i (EU) 2018/1841 bizottsági végrehajtási határozat (az értesítés a C(2018) 7424 dokumentummal történt; HL 2018. L 218. 34. o.)
      
         (2)  A közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendelet (HL 2009. L 30., 16. o.)
      
         (3)  A 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és ellenőrzési rendszer tekintetében, az említett rendeletben létrehozott, mezőgazdasági termelők részére meghatározott közvetlen támogatási rendszerek keretében történő végrehajtására vonatkozó részletes szabályok megállapításáról, valamint az 1234/2007/EK tanácsi rendeletnek a kölcsönös megfeleltetés tekintetében, a borágazatban meghatározott támogatási rendszer keretében történő végrehajtására vonatkozó részletes szabályok megállapításáról szóló, 2009. november 30-i 1122/2009/EK bizottsági rendelet (HL 2009. L 316., 65. o.)